CELEX: 11985I/PRO/04
Language: fi
Date: 1985-06-12 00:00:00
Title: Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 4 yhteisön ja kolmansien maiden välisten kalastussopimusten mukaisesta lisävastuumekanismista

Avis juridique important

|

11985I/PRO/04

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 4 yhteisön ja kolmansien maiden välisten kalastussopimusten mukaisesta lisävastuumekanismista  

Virallinen lehti nro L 302 , 15/11/1985 s. 0422

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 4 yhteisön ja kolmansien maiden välisten kalastussopimusten mukaisesta lisävastuumekanismista1. Toteutetaan erityisjärjestely, joka koskee yhteisön jäsenvaltion lipun alla purjehtivien alusten kolmannen maan lainsäädäntövaltaan tai suvereniteettiin kuuluvilla vesillä harjoittaman kalastustoiminnan ohessa harjoittamaa toimintaa osana yhteisön ja kyseisten kolmansien maiden välillä tehtyjen kalastussopimusten nojalla syntyneitä velvoitteita.2. Kalastustoiminnan ohessa todennäköisimmin harjoitettaviksi toimiksi 3 ja 4 kohdassa täsmennetyin edellytyksin ja niissä täsmennetyissä rajoissa katsottavat toimet liittyvät:- yhteisön jäsenvaltion lipun alla purjehtivien alusten jonkin kolmannen maan vesillä kalastussopimuksen täytäntöönpanon nojalla harjoittamassa kalastustoiminnassa pyytämien kalastustuotteiden jalostamiseen kyseisen kolmannen maan alueella, kun tarkoituksena on tuoda nämä tuotteet yhteisön markkinoille yhteisen tullitariffin 3 luvun tullinimikkeisiin kuuluvina tuotteina,- yhteisen tullitariffin 3 luvussa tarkoitettujen kalataloustuotteiden lastaamiseen tai jälleenlaivaukseen yhteisön jäsenvaltion lipun alla purjehtivalle alukselle osana tällaisella kalastussopimuksella säänneltyä toimintaa, jonka tarkoituksena on kyseisten tuotteiden kuljettaminen ja mahdollinen jalostaminen, jotta ne voitaisiin tuoda yhteisön markkinoille.3. Tuotaessa 2 kohdassa tarkoitettujen toimien kohteena olleita tuotteita yhteisöön yhteisen tullitariffin tullit jätetään kokonaan tai osittain kantamatta tai sovelletaan erityistä verotusjärjestelmää tämän lisätoiminnan edellytyksin ja rajoissa, jotka täsmennetään vuosittain suhteessa kyseisistä sopimuksista sekä niitä koskevista yksityiskohtaisista säännöistä johtuvien kalastusmahdollisuuksien laajuuteen.4. Neuvosto antaa ennen 1 päivää maaliskuuta 1986 määräenemmistöllä komission ehdotuksesta järjestelyn soveltamista koskevat yleiset säännöt ja erityisesti kyseisten määrien vahvistamista ja jakamista koskevat perusteet.Järjestelyn mukautukset, jotka saattaisivat osoittautua tarpeellisiksi saatujen kokemusten perusteella, annetaan samaa menettelyä noudattaen.Järjestelyn soveltamista koskevat yksityiskohtaiset säännöt sekä kyseiset määrät vahvistetaan asetuksen (ETY) N:o 3796/81 33 artiklassa määrättyä menettelyä noudattaen.